Lav et referat af nedenstående tekst:

Tekst:
Onsdag eftermiddag opstod der brand i en spånsilo på Idealcombi på Nørre Alle i Hurup. Meldingen kom klokken 15:21, og siden har brandvæsen og politi været massivt til stede. På grund af kraftig røgudvikling opfordrede politiet tidligere til at søge væk fra røgen eller gå indendøre. Nu er branden så meget under kontrol, at der ikke længere er fare forbundet med at bevæge sig udenfor. - Vi har reddet de omkringliggende bygninger, så lige nu er vi i gang med efterslukning i selve siloen, fortæller Rasmus Ewaldsen, som er indsatsleder ved Nordjyllands Beredskab. De seneste timer har 14 mand fra Nordjyllands beredskab og 19 brandmænd fra Beredskabsstyrelsen Nordjylland at slukke branden. En brand, de har måtte håndtere med forsigtighed. - Så snart man åbner lågerne, bliver der hvirvlet træstøv op i luften. I og med at der er gløder derinde, så kan man risikere eksplosioner i selve siloen. Derfor foregår det meget stille og roligt, og man skal passe meget godt på, når man åbner, siger indsatsleder Rasmus Ewaldsen. Han regner med, at der stadig venter nogle timers slukningsarbejde foran dem. Præcist hvordan branden er opstået er endnu uvist.

Referat:
Onsdag eftermiddag opstod en brand i en spånsilo ved virksomheden Idealcombi i Hurup.